כמה מכם רואים את עצמם חסרי מזל? או פגשו מישהו וחשבו, "הוא בר המזל". כמה מתוך מה שמתרחש בחייכם הוא מקרי, מבוסס רק על מזל, במקום על מאמץ וכוונה?
הוגים, סופרים ופילוסופים גדולים התלבטו כולם בשאלה הזו. רובם חשבו שחמישים אחוזים ממה שקורה לכם בחייכם הוא מקרי ומבוסס על מזל.
מזל אינה יכולת קסומה או מתנה מהבורא. מזל הוא מצב של מודעות – דרך של חשיבה והתנהגות. וכן, חברים, הרשו לי לומר לכם, יש לנו הרבה יותר שליטה על חיינו מאשר אנו מבינים. למעשה, מחקר מצביע על כך שעשרה אחוזים ממה שקורה לכם בחייכם הוא מקרי ותשעים אחוזים ממה שקורה בחייכם נמצא בשליטה. 90%.
הסוד של מזל טוב אין לו ולא כלום עם קסמים או טקסים של אמונות טפלות. דרך אגב, מעניין לדעת ש"הקש בעץ" היה פולחן שנעשה על ידי פגנים כדי לעורר אלילי עץ ולבקש מהם טובה או עזרה. אם המזל שלנו אינו תלוי באלילי עץ עתיקים או ברגליים כרותות של ארנבים [ממש מטורף שאנשים מאמינים בזה!] , אם כן, מהו הסוד?
הוגי דעות מודרניים מצביעים על כך שמזל מבוסס כולו על הזדמנות, לא רק לקבל הזדמנות אלא לזהות כאשר היא מתרחשת. הזדמנויות עולות באופן בלתי צפוי לכולם, אבל ההבדל בין להיות "בר מזל" לעומת "חסר מזל" תלוי אך ורק בכם. מחקר אחד ביקש את המשתתפים לספור כמה תמונות יש בעיתון. חלק השלימו את המשימה הזו תוך פחות מעשר שניות, לאחרים זה לקח שתי דקות.
הפסיקו לקרוא. יש 43 תמונות.
המשתתפים שהחמיצו זאת המשיכו וספרו את כל התמונות שבעיתון. הם החמיצו את התשובה מכיוון שחוו תופעה הקרויה עיוורון מתוך חוסר תשומת לב, שנקראת לפעמים גם עיוורון תפיסתי או תשומת לב סלקטיבית. הם היו כל כך ממוקדים בספירת התמונות עד שהדפוס הענק עם התשובה לא נקלט. התופעה הזו יכולה להתרחש אצל כל בני האדם והיא בשום פנים ואופן אינה פגם או חסרון קוגניטיבי. המוח שלנו פשוט אינו מסוגל לתת תשומת לב לכל פיסת גירוי ויזואלי שנכנסת לשדה הראיה שלנו.
מחקר זה שופך אור על מזל או על ביש מזל. באופן מעניין, אנשים שסווגו את עצמם כברי מזל נטו יותר לקרוא את המודעה בעמוד 2 של העיתון מאשר אנשים שתיארו את עצמם כחסרי מזל. יש מתאם חזק בין אנשים "חסרי מזל" ודרגה גבוהה יותר של עיוורון מתוך חוסר תשומת לב. אנו קולטים מעט מאוד מהסביבה שלנו כאשר אנו מתמקדים במשימה מסוימת. זה גם מה שקורה כאשר אנו נאכלים בידי הפחדים שלנו. כאשר אנו נשלטים בידי הפחדים שלנו אנו חווים את התופעה של בעלי מזל לעומת חסרי מזל מפני שהפחדים שלנו גורמים לראיית מנהרה וצמצום תפיסתי, ובכך גורמים לנו להחמיץ אפשרויות.
צפו שדברים טובים יתרחשו.
אם אתם חושדים שאתם חלק מאותם "חסרי מזל", אל תתייאשו. אתם יכולים ללמד את עצמכם להיות ברי מזל על ידי חיקוי התנהגותם של ברי מזל. זכרו, הגישה וההתנהגות שלכם קובעות תשע עשיריות ממה שמתרחש בחייכם.
1. הם מצפים שיקרו להם דברים טובים. אם עולות התרחשויות שליליות הם מבטלים אותן במהירות. אם אדם בר מזל שובר רגל [חס ושלום!] בתאונת מכונית הוא רואה זאת כמזל גדול. הוא יכול היה למות! אדם חסר מזל ירגיש שזה היה דבר נורא או מזל רע שבכלל קרתה להם תאונה ולא יראה בזה שום דבר טוב.
2. הם מבחינים בהזדמנויות בכך שהם נוכחים, מעורבים ומתבוננים בסביבה שלהם. אנו לא מבחינים בדברים כאשר אנו לא מקדישים תשומת לב אמיתית. שימו את הטלפון שלכם בצד, הסתכלו מעל המדרכה, צרו קשר עין וחייכו לאנשים. אנשים ברי מזל עושים כך.
3. הם משנים את השגרה שלהם. תארו לעצמכם מגדל תפוזים שקוטף תפוזים רק מעץ אחד. בתחילה יש לו שפע של תפוזים, אבל עד מהרה הוא מרוקן את העץ. אדם חסר מזל היה מקונן על המזל הרע שלו ומכריז על עצמו ככישלון. אדם בר מזל היה מסתכל מחוץ לאזור הנוחות שלו ואולי מוצא מטע שלם של תפוזים בדיוק בצד השני של הדרך.
הביטו סביב החדר והתבוננו בסביבה שלכם, בחנו את הדברים מקרוב. עכשיו, החזיקו את היד למעלה, הרימו את הבוהן והתמקדו בציפורן הבוהן שלכם. איך נראית הסביבה שלכם עכשיו כשאתם מתמקדים רק בבוהן? זו אותה נקודת המבט שאנו חווים כאשר אנו רואים את העולם מתוך נקודת מבט מוגבלת.